Petteri Lindbohm (s. 23. syyskuuta 1993 Helsinki) on suomalainen jääkiekkopuolustaja ja maailmanmestari, joka pelaa KHL-seura Jokereissa. Hän toimii joukkueen varakapteenina. Lindbohm on pelannut urallaan myös 40 NHL-ottelua St. Louis Bluesissa. Isokokoista Lindbohmia on luonnehdittu pelityyliltään peruspuolustajaksi. Hän kuului maailmanmestaruuden voittaneeseen Suomen joukkueeseen 2019.